open-index/open-wikipedia-markdown huggingface dataset:
Diskreetne jaotus

**Diskreetne jaotus** (ingl *discrete distribution* või *discrete probability distribution*) on eeskirjade komplekt statistikas, mis kirjeldab, millise tõenäosusega diskreetse juhusliku suuruse väärtused andmestikus esinevad. Diskreetne jaotus on sisuliselt paaride ({x_i};{p_i}) komplekt, kus x_i on diskreetse juhusliku suuruse väärtus ja p_i on sellele väärtusele vastav tõenäosus. Diskreetne jaotus on esitatav nii tabeliga, graafikuga kui ka valemiga.

Diskreetsed jaotused on olulised tööriistad statistikas, mis aitavad kirjeldada andmeid ja teha statistika-põhiseid järeldusi/otsuseid.

## Diskreetne juhuslik suurus
Juhuslik suurus (*random variable*) on muutuja, mille väärtused on määratud juhusliku katse tulemustega.

Diskreetne juhuslik suurus on selline muutuja X, mis võtab kas lõpliku või loenduva arvu erinevaid väärtusi x_1,x_2,...,(x_n).

## Tüüpilised diskreetsed jaotused

### Binoomjaotus
Kui juhuslik suurus X on mingi sündmuse A toimumise arv n sõltumatus katses, siis juhuslik suurus X on binoomjaotusega (*binomial distribution*). Seda tähistatakse kui X \sim B(n,p) ning sel juhul X jaotust (ehk binoomjaotust) kirjeldab tõenäosusfunktsioon P\{X=k\}=\binom{n}{k}p^k(1-p)^{n-k}.

Binoomjaotuse keskväärtus EX=np ja dispersioon DX=np(1-p). Keskväärtus ütleb siinkohal, et n katses toimub sündmus A keskmiselt np korda.

### Bernoulli jaotus
Bernoulli jaotus on binoomjaotuse erijuht, kus parameeter n=1.

Juhuslik suurus X on Bernoulli jaotusega, X\sim Be(p), kui tema võimalikud väärtused on 0 ja 1. Bernoulli jaotuse ainuke parameeter on emma-kumma tulemuse saavutamise tõenäosus p=P\{X=1\}.

Bernoulli jaotuse keskväärtus EX=p ja dispersioon DX=p(1-p).

### Poissoni jaotus
Juhuslik suurus X on Poissoni jaotusega, kui selle juhusliku suuruse võimalikud väärtused on 0,1,2,3,... ning juhusliku suuruse X väärtusele k vastab tõenäosus P\{X=k\}=\frac{\lambda^k}{k!}e^{-\lambda}. Poissoni jaotust tähistatakse kui X \sim Po(\lambda).

Poissoni jaotuse keskväärtus ja dispersioon on võrdsed Poissoni jaotuse parameetriga: EX=DX=\lambda.

## Näited

* Olgu meil “jah/ei” küsimus, kus juhuslik suurus X on küsitluse tulemus. Selle suuruse kaks ainsat võimalikku väärtust on "jah" ja "ei". Sellisel juhul juhul X \sim Be(p), kus parameeter p on vastuse “jah” tõenäosus.

## Vaata ka

* Jaotus
* Pidev jaotus

## Viited
Mihkel Järviste

**Mihkel Järviste** (sündinud 28. mail 2000 Tartus) on Eesti jalgpallur (poolkaitsja), kes viimati mängis Eesti Premium liiga klubis Tallinna FC Flora.

## Klubikarjäär
### Tallinna FC Flora
1. jaanuaril 2022 liitus Järviste Premium liiga klubiga Tallinna FC Flora. 2023. aasta järel temaga lepingut ei pikendatud ja temast sai vabaagent.

## Koondisekarjäär
Järviste on mänginud Eesti U16, U17, U19 ja U21 koondistes kokku 42 mängu ja löönud ühe värava.

## Karjääri statistika
### Klubi
*Uuendatud seisuga 14. detsember 2023*

## Saavutused
### Meeskondlikud
;Tallinna FC Flora:
*Premium liiga: 2022, 2023

## Viited

## Välislingid
*
*
*Transfermarkti profiil
Kaur Kivila

**Kaur Kivila** (sündinud 22. novembril 2003 Tartus) on Eesti jalgpallur (väravavaht), kes mängib Eesti Premium liiga klubis FC Kuressaare.

## Klubikarjäär
### Hellas Verona
Oktoobris 2020 liitus 16-aastane Kivila Itaalia kõrgliiga klubi Hellas Verona akadeemiaga. 2022. aastal pääses Kivila esimest korda Itaalia kõrgliiga Serie A mängus koosseisu.

### Tallinna FC Flora
5. augustil 2023 liitus Kivila Eesti Premium liiga klubiga Tallinna FC Flora.

## Koondisekarjäär
Kivila on mänginud Eesti U16, U17 ja U21 koondistes kokku 14 mängu.

## Karjääri statistika
### Klubi
*Uuendatud seisuga 15. detsember 2023*

## Viited

## Välislingid
*
*
*Transfermarkti profiil
Mihhail Kolobov

**Mihhail Kolobov** (sündinud 2. märtsil 2005 Tallinnas) on Eesti jalgpallur (kaitsja), kes mängib Eesti Premium liiga klubis Tallinna FC Flora.

## Klubikarjäär
### Tallinna FC Flora
28. juulil 2022 liitus Kolobov Eesti kõrgliiga klubiga Tallinna FC Flora.

## Koondisekarjäär
Kolobov on mänginud Eesti U15, U17 ja U19 koondistes kokku 28 mängu ja löönud kaks väravat.

## Karjääri statistika
### Klubi
*Uuendatud seisuga 15. detsember 2023*

## Saavutused
### Meeskondlikud
;Tallinna FC Flora:
*Premium liiga: 2022, 2023

;Tallinna JK Legion:
*U19 Eliitliiga Meistriliiga: 2021

## Viited

## Välislingid
*
*
*Transfermarkti profiil
Kristen Lapa

**Kristen Lapa** (sündinud 11. veebruaril 2000 Tallinnas) on Eesti jalgpallur (väravavaht), kes mängib Eesti Premium liiga klubis Tallinna FC Flora.

## Klubikarjäär

## Koondisekarjäär
Lapa on mänginud Eesti U17, U19, U21 koondistes kokku 20 mängu.

## Karjääri statistika
### Klubi
*Uuendatud seisuga 15. detsember 2023*

## Saavutused
### Meeskondlikud
;Tallinna FC Flora:
*Premium liiga: 2019, 2020, 2022, 2023 2024

;Tallinna FC Flora 17:
*U17 Eliitliiga Esiliiga: 2016

## Viited

## Välislingid
*
*
*Transfermarkti profiil
Lacrymaria

***Lacrymaria*** on šampinjonilaadsete seltsi kuuluv perekond seeni.

## Liike
**Lacrymaria lacrymabunda* – pisarpsatürell
*''Lacrymaria pyrotricha

## Välislingid
*
Nikita Mihhailov

**Nikita Mihhailov** (sündinud 20. juunil 2002 Narvas) on Eesti jalgpallur (poolkaitsja), kes mängib Eesti Premium liiga klubis Tallinna FC Flora.

## Klubikarjäär
### Tallinna FC Flora
2022. aasta hooaja järel liitus Mihhailov Eesti kõrgliiga klubiga Tallinna FC Flora.

## Koondisekarjäär
Mihhailov on mänginud Eesti U16, U17, U18 ja U21 koondistes kokku 25 mängu.

A-koondise debüüdi tegi Mihhailov 12. jaanuaril 2024 sõpruskohtumises Rootsi vastu. Samas mängus tegid oma debüüdi veel Kristo Hussar, Andreas Vaher, Kevor Palumets, Ramol Sillamaa, Robert Veering ja Oskar Hõim.

## Karjääri statistika
### Klubi
*Uuendatud seisuga 15. detsember 2023*

### Koondis
*Uuendatud seisuga 13. jaanuar 2024*

## Saavutused
### Meeskondlikud
;JK Narva Trans:
*Eesti karikas: 2019, 2023

;Tallinna FC Flora:
*Premium liiga: 2023

## Vaata ka
*Eesti jalgpallikoondislaste loend

## Viited

## Välislingid
*
*
*Transfermarkti profiil
Disjunktiivne süllogism

**Disjunktiivne süllogism** (ajalooliselt tuntud kui ***modus tollendo ponens*** ehk ***MTP***, ladina keeles "mood, mis kinnitab läbi eituse") on kehtiv arutlusvorm ja süllogism (klassikalises loogikas), mille üks eeldustest on disjunktiivne otsustus.

Näiteks:
# Ma valin supi või ma valin salati.
# Ma ei vali suppi.
# Seega ma valin salati.

## Lauseloogika
Lauseloogikas on disjunktiivne süllogism või *disjunktiivne eliminatsioon* kehtiv tuletusreegel. Kui on teada, et vähemalt üks kahest väitest on tõene ning esimene neist ei ole tõene, võime tuletada, et teine peab olema tõene. Vastavalt, kui *P* on tõene või *Q* on tõene, ning *P* on väär, siis *Q* on tõene. Nimetus "disjunktiivne süllogism" tuleneb sellest, et see on süllogism, kolme sammuga arutluskäik, ning see kasutab disjunktsiooni (mis tahes "või" väidet). Näiteks on "P või Q" disjunktsioon, kus P ja Q on selle väite *disjunktid*. Reegel lubab elimineerida disjunktsiooni loogilisest tõestusest. On reegel, et

:\frac{P \or Q, \neg P}{\therefore Q}

mis ütleb, et millal iganes "P \or Q" ja "\neg P" ilmuvad tõestuse ridadel, võib "Q" asetada mõnele järgnevale reale.

## Viited
Vigased pruudid

**"Vigased pruudid"** on Eduard Vilde 1888. aastal kirjutatud humoresk.

Jutustuse põhjal on loodud kaks filmi, mitmeid teatrilavastusi, telelavastus ja ooper:
* Konstantin Märska film "Vigased pruudid" (1929)
* Aleks Satsi lavastus "Vigased pruudid" Ugala teatris (1953)
* Gustav Ernesaksa koomiline ooper "Kosilased Mulgimaalt" (1960)
* Karl Liigandi lavastus "Vigased pruudid" Ugala teatris (1964)
* Toomas Kirsi telelavastus "Vigased pruudid" (1989)
* Andres Lepiku lavastus "Vigased pruudid" Ugala teatris (1999)
* Andrus Vaariku lavastus "Vigased pruudid" Vanemuise teatris (2004)
* Ergo Kulla film "Vigased pruudid" (2023)

## Välislingid
*Eduard Vilde jutustus "Vigased pruudid" digitaalarhiivis Digar]
*Telelavastus "Vigased pruudid" ERR portaalis Jupiter
*Järjejutt "Vigased pruudid" ERR arhiivis (režissöör Astrid Relve, helirežissöör Külliki Valdma, loeb Sepo Seeman)
Pakkumus (hanketegevus)

**Pakkumus** (ingl.k. *BID;bid; offer*) on hankedokument, milles potentsiaalne tarnija esitab täpse informatsiooni toodete, teenuste ja ostu-müügi ning tarnetingimuste kohta ning vastab kõigile päringus esitatud küsimustele. Pakkumuses esitatakse hind, võimalikud koguselised allahindlused, tarnetähtaeg, tarnetingimused, maksetingimused, pakkumuse kehtivusaeg ja muu vajalik informatsioon, nagu garantii- ja hooldustingimused. Lisades võidakse edastada infot toote või teenuse kirjelduse kohta, loetelu tehtud töödest, klientidest jms.

Pakkumus tuleks vormistada nii, et oleksid täidetud ostja poolt esitatud miinimumtingimused. Vastasel juhul jäetakse pakkumus analüüsi faasis kui nõuetele mittevastav kõrvale ehk pakkumus ei kvalifitseeru. Pakkumuses tuleks esitada kogu informatsioon loogiliselt liigendatuna. Tinglikult võiks jaotada pakkumisdokumendi neljaks andmeväljaks. Ühel andmeväljal esitatakse informatsioon pakkuja kohta, teisel päringu esitanud ettevõtte nimi ja kontaktandmed, kolmandal üksikasjalik informatsioon pakutava toote või teenuse kohta. Neljas andmeväli on tarne- ja maksetingimuste jms tarvis.

## Viited
Markkus Seppik

**Markkus Seppik** (sündinud 16. aprillil 2001 Pärnus) on Eesti jalgpallur (kaitsja), kes mängib Eesti Premium liiga klubis Tallinna FC Flora.

## Klubikarjäär
### Kieli SV Holstein
2019. aasta juulis liitus Seppik laenulepingu alusel Saksamaa esiliiga klubiga Kieli SV Holstein.

## Koondisekarjäär
Seppik on mänginud Eesti U17, U19 ja U21 koondistes kokku 39 mängu ja löönud ühe värava.

## Karjääri statistika
### Klubi
*Uuendatud seisuga 15. detsember 2023*

## Saavutused
### Meeskondlikud
;Tallinna FC Flora:
*Premium liiga: 2019, 2020, 2022, 2023
*Eesti Superkarikas: 2021

;Tallinna FC Flora U17:
*U17 Eliitliiga Esiliiga: 2017

## Viited

## Välislingid
*
*
*Transfermarkti profiil
Tony Varjund

**Tony Varjund** (sündinud 21. juunil 2007 Tallinnas) on Eesti jalgpallur (ründaja), kes mängib Eesti Premium liiga klubis Tallinna FC Flora.

## Klubikarjäär
### Tallinna FC Flora
17. augustil 2022 tegi 15-aastane Varjund debüüdi Tallinna FC Floras kui ta vahetati Evald Tipneri karikavõistluste 1/16-finaalis Tallinna JK Legioni vastu väljakule 84. minutil. Kolm minutit hiljem lõi ta ka debüütvärava.

## Koondisekarjäär
Varjund on mänginud Eesti U17 koondises 13 mängu ja löönud neli väravat.

## Karjääri statistika
### Klubi
*Uuendatud seisuga 15. detsember 2023*

## Saavutused
### Meeskondlikud
;Tallinna FC Flora:
*Premium liiga: 2022, 2023

## Viited

## Välislingid
*
*
*Transfermarkti profiil
Phaeoclavulina

***Phaeoclavulina*** onv kandseente perekond vurrikulaadsete seltsist.

## Liike
**Phaeoclavulina abietina* – rohekas harik
**Phaeoclavulina decurrens* – ookerharik
**Phaeoclavulina eumorpha* – kuuseharik, kanavarbad
**[[Phaeoclavulina flaccida]]*
**[[Phaeoclavulina myceliosa]]*

## Välislingid
*
Club León

**Club León** on Mehhiko jalgpalliklubi, mis tegutseb Guanajuato osariigis Leónis. See mängib Mehhiko kõrgliigas Liga MX.

## Praegune koosseis
*Seisuga 2. juuli 2023*
Liudnahkis

**Liudnahkis** (*Aleurodiscus*) on pilvikulaadsete seltsi kuuluv perekond seeni.

## Liike
**[[Aleurodiscus amorphus]]*
**[[Aleurodiscus cerussatus]]*
**[[Aleurodiscus diffissus]]*
**[[Aleurodiscus lapponicus]]*

## Välislingid
*
Hyphodermataceae

***Hyphodermataceae*** on  torikulaadsete seltsi kuuluv kandseente sugukond.

## Perekondi
**[[Hyphoderma]]*

## Välislingid
*
Carol

***Carol*** ehk ***carole*** , ka ***carola*** (prantsuskeelne *carole* tuleb ladinakeelsest sõnast *choraula*, mis viitab tantsimisele) on keskajal, eelkõige 13.–15. sajandil kasutusel olnud ringtantsulaul, mille salmiosa laulis solist ja refräänina korduvat lõiku (*burden*) laulsid kõik tantsus osalejad. 

*Carole*iks on keskaegsetes tekstides nimetatud ka üksnes keskaegset ring- või reatantsu, mida arvatavasti tantsiti laulu saatel. Tõenäoliselt juba keskajal kinnistus see sõna inglise keelde eelkõige religioosse sisuga piduliku rahvapärase laulu tähenduses ja seda on selle hilisemas vormis seostatud eelkõige Inglismaa muusikaga.

## Ajaloost
14.–16. sajandi algusest, mida loetakse inglise *carol*i kõrgajaks, pärinevad mõned viisid ja umbes 500 teksti. Enamik neist kõnelevad Maarjast ja Jeesuslapsest, kuid ka pühakutest, kelle püha tähistati pärast jõule; on olemas ka üksikuid kannatusajale ja ülestõusmisele pühendatud tekste ja moraalinõuandeid sisaldavaid *carol*eid. Värsid on teravmeelsed ja riimid leidlikud, tekstid võivad olla makaroonilised, segades inglise ja ladina keele fraase.

15. sajandil säilitas *carol* Inglismaa muusikas oma rahvapärase religioosse sisu, ent muutus nii tekstilt kui ka muusikalt üheks fikseeritud vormidest prantsuse *[[rondeau]]*, *[[virelai]]* ja *[[ballade]]*i kõrval. *Burden*i võisid laulda vaheldumisi solistid ja kolmehäälne koor, või võis kahehäälsele salmile järgneda koori lauldud *burden*. Rütm oli varajasel *carol*il tavaliselt 6/8 taktimõõdus, hilisematel 3/4 taktis, sageli sünkopeeritud osadega. Ülemine hääl oli enamasti keerukate kaunistustega, sellal kui alumine laulis viisi, ja nagu muus 15. sajandi muusikas oli põhirõhk mitte harmoonial, vaid rütmil ja täpsetel kaunistusvormelitel. Üheks näiteks sellisest *carol*ist on nn Agincourti carol "Deo gracias Anglia".

16. sajandi alguse *carol*, nii nagu see esineb õukonna lauluraamatutes, on kolme- või neljahäälne kaheses rütmis paindlikus polüfoonilises stiilis laul. Autor on sageli nimetatud; autorite seas on olnud näiteks William Cornyshe, Robert Fayrfax ja John Browne. 16. sajandil žanr hääbus, teada on vaid üksikud, oletatavasti rahvaliku algupäraga kerge loomuga mitmehäälsed laulud väljaõppinud muusikuile esitamiseks, nagu oletatavasti Henry VIII kirjutatud "Green groweth the holly".

18.–19. sajandil elas *carol*ite laulmine Inglismaal üle teatava renessansi, nüüd juba eelkõige traditsioonilise mitmehäälse jõululauluna. Uue *carol*i-repertuaari loojad komponeerisid need laulud sageli omalaadses keskaega imiteerivas helikeeles, näiteks 16. sajandi *[[branle]]*i-viisile kirjutatud George Ratcliffe Woodwardi "Ding Dong Merrily on High" või William Morrise "Masters in this Hall".

## Viited
Lopharia

***Lopharia*** on klassi *[[Agaricomycetes]]* torikulaadsete seltsi kuuluv seente perekond.

## Liike
**[[Lopharia cinerascens]]*

## Välislingid
*
Leonberg

**Leonberg** on linn Saksamaal Baden-Württembergi liidumaal Böblingeni kreisis. Elanike arvult on see kreisi kolmas linn Sindelfingeni ja Böblingeni järel.

1. oktoobrist 1963 on Leonberg suur kreisilinn. 1973. aastani oli  Leonbergi kreisi keskus.

Leonbergi järgi on nime saanud koeratõug leonberger.

## Viited

## Välislingid

*Leonbergi koduleht
Heidenheim an der Brenz

**Heidenheim an der Brenz** on linn Saksamaal Baden-Württembergi liidumaal, Heidenheimi kreisi keskus.

1. aprillist 1956 on Heidenheim an der Brenz suur kreisilinn.

31. detsembril 2022 oli linnas   50 025 elanikku.

## Viited

## Välislingid

*Heidenheim an der Brenzi koduleht
Neitsi-hoora kompleks

Psühholoogia termin **neitsi-hoora kompleks,** ka madonna-hoora kompleks (inglise keeles *Madonna-whore complex*) kirjeldab psühholoogilist seisundit, mille korral meeste ootused naispartneritele lähevad omavahel vastuollu, sest üheaegselt ihaldatakse nii emalikku hellust kui ka seksuaalset rahuldust. See tingib olukorra, kus kompleksi all kannatavad mehed austavad n-ö korralikke madonnasid, ent ihaldavad n-ö kõlvatumaid, oma seksuaalsust vabamalt eksponeerivaid partnereid. Kriitikute hinnangul on probleem omane eeskätt patriarhaalse surve all kannatanud Lääne ühiskonnamudelitele.

## Ajalooline taust
Juba 19. sajandil olid naised Lääne ühiskonnas jagatud elukommete alusel kahte leeri. Termin 'madonna' viitab headele elukommetele ning emalikule hellusele, mida mehed omistasid oma abikaasadele ja naissoost esivanematele. Prostituudid ehk hoorad aga olid sobimatute elukommetega naised, kes (abielu)mehi halvale teele keelitasid. 19. sajandi lõpus tõusid madonnad ühiskonnas esile kui kaitseinglid, kes seisid nõrgemate, sh ka olude sunnil halvale teele sattunud naiste eest, mis tekitas terminites teatava vastuolu. 

Neitsi-hoora kompleksi on kirjeldanud psühhoanalüüsi rajaja Sigmund Freud, kes väitis, et omavahel on võimalik eristada naissugupoole puhtust ja jumalikkust ning naiselikku ihaldusväärsust. Seega seisneb kompleksi olemus helluse ning sensuaalsuse dimensioonide vahel esinevas dissotsiatsioonis. Ehkki ajalooliselt on provokatiivsema seksuaalkäitumisega naisi ühiskonnas hukka mõistetud, ihaldavad mehed Freudi teooria kohaselt salaja just nende tähelepanu ja kohalolu; näiliselt aga hinnatakse sotsiaalsetele soorollidele vastavaid naisi.

## Hilisem käsitlus
Kompleksi on käsitlenud muuhulgas 20. sajandi feminist Kathleen Barry, kes on väitnud, et meeste vajadus madonna-hoora jaotusele tugineda aitab neil kontrollida naiste elusid kõigil ühiskonnatasanditel. Uuritud on ka kompleksi seost patriarhaalse ideoloogiaga ning on leitud, et neitsi-hoora kompleksi esinemissagedus meeste seas on suurem rangelt patriarhaalsetes hierarhilistes ühiskondades. Samas on näidatud, et neitsi-hoora jaotus on kokkuvõttes kahjulik nii naissugupoolele, keda koheldakse äärmise austuse puudumisega, kui ka meessugupoolele, kes ei küündi seesmise konflikti tõttu iial ihaldatud rahuloluseisundini.

Madonna ja hoora dissotsiatsiooni käsitlusi on leitud nii Dostojevski romaani "Kuritöö ja Karistuse" Sonja tegelaskujus, Gogoli teoses "Nevski prospekt" ning isegi Victor Hugo romaanis "Hüljatud". Eestis on madonna-hoora kompleksi temaatikat käsitlenud näiteks kunstnik Maria Kapajeva oma installatsiooniga „OR OTHER”.

## Viited
Vincent Kriechmayr

**Vincent Kriechmayr** (sündinud 1. oktoobril 1991 Ülem-Austria liidumaal Linzis) on Austria mäesuusataja. Ta on spetsialiseerunud Super-G ja kiirlaskumisele. 2021. aasta MM-il Cortina d'Ampezzos tuli ta oma kahel lemmikalal kahekordseks maailmameistriks ning hooajal 2020-21 võitis Super-G-s väikese MK-võistluste kristallgloobuse.

Kriechmayr debüteeris maailma karikasarjas 2010. aasta detsembris 11-aastaselt. Esimene poodiumikoht tuli 2015. aasta märtsis super-G-s teise kohaga Norras Kvitfjellis. Ta saavutas oma esimese maailma karikasarja võidu super-G-s 2017. aasta detsembris Colorados Beaver Creekis. Tema neljas MK-võit tuli 2019. aastal Wengeni kiirlaskumises.

2021. aasta maailmameistrivõistlustel Cortina d'Ampezzos võitis Kriechmayr nii super-G kui ka kiirlaskumise, saades 1999. aasta Hermann Maieri ja 2005. aasta Bode Milleri järel kolmandaks meheks, kes on maailmameistrivõistlustel seda saavutanud. Ta võitis 2021. aastal super-G hooaja maailma karika, edestades teise koha saanud Marco Odermatti 83 punktiga. 2021. aasta oktoobris valiti Kriechmayr Austria 2021. aasta sportlaseks.

## Maailma karikasarja etapivõidud

Vincent Kriechmayr on (seisuga 15. detsember 2023) jõudnud poodiumile 33 korral millest on võitnud 17 maailma karikasarja etappi. 

## Välislingid

*[Vincent Kriechmayr [ROK]-i veebilehel] 
*[Vincent Kriechmayr [Rahvusvaheline Suusaföderatsioon|FIS-i] veebilehel] 
*Vincent Kriechmayr Olympedia veebilehel  
*Vincent Kriechmayr Ski-DB veebilehel
Apikaalne kasv

Apikaalne kasv viitab protsessile, kus teatud taime- ja seenepiirkonnad, tuntud kui apikaalsed meristeemid, kasvavad ja arenevad läbi rakkude jagunemise ja diferentseerumise. See kasv on oluline taime- ja seenekasvatuses, mõjutades nii struktuuri kui ka kohastumist.

## Apikaalne kasv taimedes
### Juure- ja võrseapikaalsed meristeemid
Taimedes toimub apikaalne kasv juureapikaalses meristeemis (ing. k. *root apical meristem* - RAM) ja võrseapikaalses meristeemis (ing. k. *shoot apical meristem* - SAM). RAM on vastutav juurekasvu eest, samas kui SAM aitab kaasa õhust osade kasvule, sealhulgas lehtedele ja õitele. Need meristeemid koosnevad määramata rakkudest, mis on analoogsed loomade tüvirakkudega, omades võimet pidevalt jaguneda.

### Meristeemi struktuur ja funktsioon
SAM ja RAM on kihistunud struktuurid. SAM'is kutsutakse välimist kihti tunikaks ja sisemisi kihte korpuseks, mis mängivad kriitilist rolli taime füüsikaliste omaduste määramisel. RAM'is katab meristeemi juuremüts, mis suunab kasvu ja kaitseb meristeemi.
### Rakkude jagunemine ja diferentseerumine
Apikaalsed meristeemid läbivad kiire rakkude jagunemise. Meristeemi tüvirakud toimivad kui pideva uute rakkude allikana. Need rakud lõpuks diferentseeruvad erinevateks kudedeks, aidates kaasa taime kasvule ja arengule. 

## Apikaalne kasv seentes
### Hüüfi tipu kasv
Apikaalne kasv seentes toimub peamiselt hüüfide tippudes. See kasv on oluline seentele uutesse substraatide tsoonidesse laienemisel, eriti keeruliste polümeeride nagu tselluloosi lagundamisel.
### Raku mehhanismid
Seente apikaalne kasv iseloomustab polariseeritud rakkude kasvu, mis hõlmab tsütoplasmaatilisi tegevusi, nagu vesiikulite liikumine ja ühinemine ning tsütoskeleti roll. See ühesuunaline kasv on oluline seentele substraatidesse tungimiseks ja toitainete kättesaamiseks.

## Kohastumised ja järeldused
### Taime kohastumised
Mõnedes taimesortides võivad apikaalsed meristeemid muuta oma kasvu tüüpi, näiteks pikaokkalise männi (*Pinus palustris*) puhul. See paindlikkus võimaldab taimedel kohastuda keskkonnatingimustega, nagu tulekahjud, veepuudus ja karjatamine.
### Seente rollid ökosüsteemides
Apikaalne kasv seentes võimaldab neil olla tõhusad orgaanilise aine lagundajad ja toitainete kogujad, mängides olulist rolli ökosüsteemi toitainetsüklites ja orgaanilise aine lagundamisel.

## Viited
Val Gardena

**Gardena org** (ladiini keeles Gherdëina, saksa keeles Gröden) on umbes 25 km pikkune kõrge Alpi org, mis asub Põhja-Itaalias Dolomiitides. Org on osa Ladiiniast, piirkonnast, mida iseloomustab ladiini keele ülekaal. See on kuulus oma suusakuurortide poolest.

Orgu ümbritsevad Gardena Dolomiitide mäeahelikud, mille hulka kuuluvad põhjas Odle'i rühm ja Puezi rühm, idas Sella rühm ja lõunas Sassolungo rühm.

See hõlmab peamiselt kolme omavalitsust, Ortisei, Santa Cristina Valgardena ja Selva di Val Gardena. Neli Castelrotto vallas asuvat alevikku (Oltretorrente, Roncadizza, Bulla ja Alpe di Siusi) ning Ponte Gardena ja Laioni vallad on geograafiliselt oru osad, kuigi nende geograafiliste üksuste põhikeeleks on saksa keel, mitte ladiini keel.
Gurgl

**Gurgl** on Austrias Tiroolis Imsti ringkonnas Söldeni omavalitsusse kuuluv suusakuurort. Vallas oli 2001. aastal 427 elanikku. See koosneb Obergurgli külast ja paljudest teistest väikeasulatest.

Gurgl asub Ötztali Alpides. Peaküla (Gurgl) asub orus 1770 meetri kõrgusel.

Gurgli kogukonda kuuluvad Obergurgli küla, Pilule ja Poschachi alevikud, Rotten Angern, Hochgurgli, Pirchhütti ja Untergurgli kuurort ning Fidelitashütte, Hochwildehausi, Karlsruherhütte ja Ramolhausi varjualused.
Szentgotthárd

**Szentgotthárd** (sloveeni keeles *Monošter*, saksa keeles *St. Gotthard*) on linn Ungaris Vasi komitaadis, Szentgotthárdi kreisi halduskeskus.

## Geograafiline asend
Szentgotthárd asub Rába jõe kaldal Austria piiri ääres, Sloveenia piirist 8,5 km kaugusel.

Szentgotthárd on Ungari kõige läänepoolsem linn.

## Ajalugu
Linn on saanud nime 1183. aastal asutatud tsistertslaste Szentgotthárdi kloostri järgi.

1664. aastal toimus piirkonnas Saint Gotthardi lahing, milles Austria armee lõi puruks Osmanite riigi väe.

Teises Saint Gotthardi lahingus 1705. aastal saavutas Ferenc II Rákóczi juhitud kurutsite vägi võidu Austria väe üle.

## Sõpruslinnad
* Delle, Prantsusmaa
* Dilovası, Türgi
* Frumoasa, Rumeenia
* Izola, Sloveenia
* Lendava, Sloveenia
* Tarvisio, Itaalia
* Walldürn, Saksamaa

## Viited
Korbasõõrik

**Korbasõõrik** (*Radula complanata*) on helviksammaltaim ehk maksasammaltaim sugukonnast sõõrikulised. Korbasõõrik on oma perekonna kõige levinum liik.

## Tunnused
Sõõrikute (*Radula*) lehed on kahehõlmalised ning tõusvalt katvad; hõlmad on kiiljalt kokku murtud. Lehtede laius ja pikkus on umbes 1,5 mm ning võrsete laius umbes 3 mm. Korbasõõriku tallus on värvuselt kahvatult kollakasroheline ning kuni 3 cm pikk.

Korbasõõriku vegetatiivsete eoste tootmine jätkub ka pärast suguliste struktuuride arengut, mis on teiste helviksammaltaimede seas ebatavaline, kuid on tõenäoliselt selle liigi laia leviku põhjustajaks.

## Kasvukoht
Korbasõõrik on laialt levinud Põhja- ja Lõuna-Ameerikas, Euroopas, Aasias ning Põhja-Aafrikas. Korbasõõrik kasvab peamiselt puude koorel, kividel ja maapinnal. Liik on Eestis laialt levinud.

## Viited
Erich Mõtlik

**Erich Helmuth Mõtlik** (5. mai 1912 Tallinn – 24. veebruar 1998 Tallinn) oli eesti ujuja, veepallur, treener ja spordipedagoog.

## Elulugu
Ta lõpetas 1931. aastal Tallinna Reaalkooli ja 1937. aastal Tartu Ülikooli õigusteaduskonna, korporatsioon Sakala vilistlane.

14-aastaselt läks ta Piritale ujumiskursustele, pärast nende lõpetamist asus teisi juhendama. 1926. aastal sai ta spordiseltsi Kalev liikmeks, treenis Eduard Kõppo, Nikolai Michelsoni, Richard Roosi ning soomlaste Uno Alho ja Pekka Tiilikaineni juhendamisel. Aastatel 1930–1938 tuli ta Eesti meistriks ujumises 23 korda (sh 6 korda teateujumises) ning 1928–1948 veepallis Kalevi ja ÜSK meeskonnas 16 korda. Ta võitis 4 korda (1931–1933, 1936) Riia rahvusvahelised karikavõistlused ja kuulus aastatel 1932–1939 Eesti ujumis- ning 1938–1940 ja 1946–1950 veepallikoondisse. Aastatel 1930–1938 parandas ta 39 korda Eesti rekordit vabaujumises (100 m-s 4, 200 m-s 6, 300 m-s 3, 400 m-s 9, 500 m-s 4, 1000 m-s 5, 1500 m-s 8 korda) ja 10 korda teateujumises.

Mõtlik oli aastatel 1930–1937 Tallinna koolivalitsuse kursustel spordiinstruktor ja Eesti mereväe õppekompaniis ajateenija, 1941–1944 mobiliseerituna Punaarmee 249. laskurdiviisis, 1945–1966 Tartu Riikliku Ülikooli Kehakultuuriteaduskonna (KKT) ujumis- ja veespordi- ning 1955. aastast, mil sai pedagoogikakandidaadi kraadi, kehalise kasvatuse ja spordikateedri juhataja, 1958. aastast dotsent, 1957–1960 arstiteaduskonna KKT prodekaan. Aastatel oli ta 1966–1970 TPI kehalise kasvatuse kateedri dotsent, 1970–1989 Tallinna Pedagoogilise Instituudi KKT vanemteadur, pedagoogilise kinesioloogia labori organiseerija ja juhataja. 

Mõtlik on tegutsenud ka kohtunikuna (1948. aastast üleliiduline kategooria ujumises, vettehüpetes ja veepallis). Ta kuulus aastatel 1936–1940 Eesti Veespordiliidu juhatusse, oli 1946–1948 Veespordisektsiooni presiidiumi esimees (kuulus kohtunikekogu presiidiumi) ning 1948–1963 ja 1970–1972 Veespordi- ja Ujumissektsiooni föderatsiooni presiidiumi liige. Ta juhtis ENSV Spordikomitee vabariiklikku teaduslik-metoodilist nõukogu, oli Ühing Teaduse juhatuse liige ning avaldas Kehakultuuris ja teadusväljaannetes publikatsioone ja retsensioone.

Tema õpilaste hulgas olid Silvia Oja, Uno Tõnnus, Nora Kutti, Ann Schiff, Heino Elken, Siina-Viktoria Elken, Hans Gross, Anton Jürisson, Heino Laidre, Gunnar Paal.

## Isiklikud rekordid

* 200 m vabalt – 2.33,3 (1937)
* 400 m vabalt – 5.32,7 (1935)
* 1500 m vabalt – 23.03,4 (1938)

## Tunnustus

* 1964 Kalevi auliige
* 1967 Eesti NSV teeneline sporditegelane

## Teoseid

* Ujumine. Spordi suurraamat 16, 1939
* Ujumise algõpetuse metoodika: 1. osa, 1967, koos Roman Nõvandiga

## Viited
Arnold Tulik

**Arnold Tulik** (4. mai 1911 Anija – 5. veebruar 1990 Tallinn) oli eesti lastekirjanik, kriitik, tõlkija ja ajakirjanik.

Tulik lõpetas 1931. aastal Tallinna Reaalkooli. Ta töötas Eesti Riiklikus Kirjastuskeskuses, oli teise maailmasõja ajal Leningradis eestikeelsete raadiosaadete toimetaja, hiljem töötas ajakirjanduses ja Eesti Kirjanike Liidus. Aastatel 1947–1948 oli ta Sirbi peatoimetaja. 1954. aastal visati ta Kirjanike Liidust välja.

Aastatel 1933–1937 avaldas ta lastenäidendeid ja rahvatükke, hiljem ilmusid noorsooromaan "Poiss maanteel" ning noorsoojutustused "Ja nad ei tule enam" ja "Tuhanded tõusid". Ta avaldas kirjanduskriitilisi artikleid ja teatriarvustusi ning tõlkis saksa- ja venekeelseid teoseid.

## Isiklikku
Tema tütar on skulptor Terje Ojaver.

## Viited
Pargi tänav (Tapa)

**Pargi tänav** on tänav Tapa kesklinnas. 

Tänav saab alguse Jaama tänava ja Ambla maantee ning Sauna tänava ringristmikust ja suundub kagu poole Pärnu–Rakvere–Sõmeru maanteeni. Tänava pikkus on 1,315 km. 

Ristuvad tänavad on Turu, Kooli, Lembitu puiestee, Ambla põik, Kitsas, Eha, 1. Mai puiestee, Õhtu puiestee ja Pargi põiktänav.
Beaver Creek

**Beaver Creek** on inkorporeerimata piirkond Ameerika Ühendriikides Colorado osariigis Eagle'i maakonnas. Beaver Creek asub Avoni linnast otse lõuna pool ja hõlmab Beaver Creeki kuurorti ja sellega külgnevaid äri-, majutushooneid, golfiväljakuid ja elamurajoone. USA postkontor Avonis (postiindeks 81620) teenindab Beaver Creeki postiaadresse.

Beaver Creeki piirkond asustati umbes 1865. aastal.

Beaver Creek Resort asub Colorado Rocky Mountainsis, kuna sellel on rikas ajalugu alates selle avamisest 1980. aastal. Eagle'i maakonnas asuv Beaver Creek on suur suusakuurort, mille omanik ja haldaja on Vail Resorts.

Beaver Creekis suusakuurordi avamise plaan tekkis 1956. aastal, kui Earl Eaton ja John Burke otsisid võimalusi suusakuurortide ärisse sisenemiseks. Kui Denver võitnuks pakkumise 1976. aasta taliolümpiamängudeks, oleks Beaver Creek mäesuusatamise võistlusi korraldanud.

Kui Colorado püüdis korraldada 1976. aasta taliolümpiamänge, oli Beaver Creeki arendus osa selle edukast pakkumisest 1970. aasta mais. Maineka mäesuusatamise, taliolümpiamängude esindusvõistluse, kavandas Beaver Creekis Denveri olümpia korralduskomitee. Pärast seda, kui osariigi valijad 1972. aastal edukalt läbisid referendumi olümpiamängude riikliku rahastamise peatamiseks, määrati 1976. aasta mängud Austriasse Innsbrucki, kus toimusid ka 1964. aasta taliolümpiamängud.
Jánoshalma

**Jánoshalma** (horvaadi keeles *Jankovac*) on linn Ungaris Bács-Kiskuni komitaadis, Jánoshalma kreisi halduskeskus.

## Geograafiline asend
Jánoshalma asub Serbia piirist 22 km kaugusel, komitaadikeskusest Kecskemétist ligikaudu 73 km lõunaedelas.

## Ajalugu
1439. aastal läks piirkond Hunyadi perekonna valdusse. 150 aastat kestnud Türgi ikke ajal kohalik elanikkond kadus peaaegu täielikult. Tühjaks jäänud piirkonda tulid esialgu serblased ja horvaadid, alates 1731. aastast ka ungarlased. Tol ajal Jankováczi nime kandnud küla sai aleviks 1807. aastal. Praeguse nime sai Jánoshalma 1904. aastal.

Linnaõigused sai Jánoshalma 1989. aastal.

## Sõpruslinnad
* Nawojowa, Poola
* Srbobran, Serbia
* Temerin, Serbia
* Corund, Rumeenia
* Băile Tușnad, Rumeenia
* Rafainovo, Ukraina
* Mirebeau, Prantsusmaa

## Viited
Shambala

**Shambala** (2005. aastani **Samphel**; tiibeti keeles ཤམ་བྷ་ལ; hiina keeles 香巴拉) on suurvald Hiinas Sichuani provintsis. Halduslikult jääb see Garzê Tiibeti autonoomse ringkonna Xiangchengi maakonda. 

Xiangchengi maakonna (u 31 400 elanikku 2020. aastal) valitsemisorgan (maakonna rahvavalitsus) asub Shambalas.

Suurvalla uus nimi on võetud budistlikes tekstides mainitud müütilise paradiisimaa Šambhala järgi.

## Viited
Apteeker Melchior ja Tallinna kroonika

**"Apteeker Melchior ja Tallinna kroonika"** on Indrek Hargla 2014. aastal ilmunud ajalooline kriminaalromaan, mis on apteeker Melchior Wakenstede lugude sarja viies raamat.

## Viited
Kahraba

**Mahmoud Abdel Moneim Abdel Hamid Soliman** (tuntud enam kui **Mahmoud Kahraba** või **Kahraba**; sündinud 13. aprillil 1994 Kairos) on Egiptuse jalgpallur, kes mängib Egiptuse kõrgliigaklubis Al Ahly ja Egiptuse jalgpallikoondises.

## Klubikarjäär
Egiptuse kõrgliigas debüteeris Kahraba hooajal 2011/12 ENPPI meeskonnas. Hooajal 2013/14 oli ta laenul Šveitsi kõrgliigaklubis Luzern ja hooaja 2014/15 esimeses pooles samase liigasse kuuluvas Grasshopperis.

2015. aastal sõlmis ta lepingu Egiptuse kõrgliigaklubiga Zamalek. Aastatel 2016–2018 mängis ta kaks hooaega laenul Saudi Araabia kõrgliigaklubis  Al-Ittihad.

2019. aasta juulis sõlmis ta kaheaastase lepingu Portugali kõrgliigaklubiga Desportivo das Aves. Portugali kõrgliigas sai ta hooaja 2019/20 esimeses pooles kirja vaid viis mängu. Ainsa värava lõi ta Portugali kõrgliigas 31. augustil 2019 mängus Famalicão vastu.

2019. aasta detsembris naasis Kahraba Egiptuse kõrgliigasse, kui sõlmis lepingu Al Ahlyga. Hooaegadel 2019/20 ja 2022/23 on Kahraba tulnud Al Ahlyga Egiptuse meistriks. Aafrika klubide Meistrite Liiga on ta klubiga võitnud aastatel 2020, 2021 ja 2023. Hooajal 2022/23 oli Kahraba Mamelodi Sundownsi mängija Peter Shalulile kõrval Meistrite Liiga hooaja suurim väravalööja.

Hooaja 2021/22 teises pooles oli Kahraba Al Ahlyst laenul Türgi kõrgliigaklubis Hatayspor. Ainsa värava Türgi kõrgliigas lõi ta hooaja viimases mängus 22. mail 2022 Giresunspori vastu.

## Koondisekarjäär
Egiptuse jalgpallikoondises debüteeris Kahraba 10. septembril 2013 MM-i valikmängus Guinea vastu. Koondisekarjääri esimese värava lõi ta 6. septembril 2015 Aafrika rahvaste karikavõistluste valikmängus Tšaadi vastu.

2017. aasta Aafrika rahvaste karikavõistluste veerandfinaalis võitis Egiptus Kahraba väravast 1:0 Marokot. Egiptus jõudis lõpuks finaali, kus kaotati 1:2 Kamerunile. Finaalis Kahraba koosseisu ei kuulunud.

## Saavutused
;Zamalek
*Egiptuse karikas: 2015, 2016, 2018–19
*CAF-i Konföderatsiooni Karikas: 2018–19
;Al-Ittihad
*King Cup: 2018
*Crown Prince Cup: 2016–17
;Al Ahly
*Egiptuse kõrgliiga: 2019–20, 2022–23
*Egiptuse karikas: 2019–20, 2021–22
*Egiptuse superkarikas: 2021–22, 2022–23
*CAF-i Meistrite Liiga: 2019–20, 2020–21, 2022–23
*CAF-i Superkarikas: 2021
*Klubide maailmameistrivõistlused: 3. koht (2020)

## Viited
Vassílis Vassilikós

**Vassílis Vassilikós** (kreeka keeles **Βασίλης Βασιλικός**; 18. november 1933 Kavála – 30. november 2023 Ateena) oli kreeka kirjanik, tõlkija ja diplomaat.

Ta on õppinud õigusteadust Thessaloníki Aristotelese Ülikoolis ja telerežiid Yale'i Ülikooli juures tegutsevas näitekunstikoolis. 

Vassílis Vassilikóse esimene raamat "Η διήγηση του Ιάσονα" ilmus 1953. aastal. Ühtekokku ilmus tal üle 80 teose. Tema teoseid on tõlgitud 33 keelde, sealhulgas on nad ilmunud Braille' kirjas. Eesti keeles tema teoseid seni ilmunud ei ole.

Tema üks tuntuim teos on "Z", mis ilmus 1966. aastal. Teose põhjal valmis 1969. aastal Costa-Gavrase film "Z", mis võitis parima võõrkeelse filmi Oscari ja muidki auhindu rahvusvahelistelt filmifestivalidelt.

Ta on tõlkinud prantsuse keelest kreeka keelde selliste kirjanike nagu André Gide, Régis Debray ja Honoré de Balzac loomingut.

Aastail 1996–2004 oli Vassilikós UNESCO hea tahte saadik.

Vassílis Vassilikós suri 90-aastaselt 30. novembril 2023.

## Tunnustus
* Ordre des Arts et des Lettres
Amylostereaceae

***Amylostereaceae*** on pilvikulaadsete seltsi kuuluv sugukond seeni.

## Perekondi
Perekond *[[Amylostereum]]* on liigutatud sugukonda *[[Stereaceae]]*.

## Välislingid
*
Amylostereum

***Amylostereum*** on pilvikulaadsete seltsi kuuluv perekond seeni.

## Liike
**[[Amylostereum areolatum]]*
**[[Amylostereum chailletii]]*
**[[Amylostereum laevigatum]]*

## Välislingid
*
Astraeaceae

***Astraeaceae*** on puravikulaadsete seltsi kuuluv sugukond seeni.

## Perekondi
Perekond *[[Astraeus]]* liigutati sugukonda *[[Diplocystidiaceae]]*.

## Välislingid
*
Astraeus

***Astraeus*** on puravikulaadsete seltsi kuuluv perekond seeni.

## Liike
**Astraeus hygrometricus* – baromeeterseen

## Välislingid
*
Diatrypaceae

***Diatrypaceae*** on kottseente sugukond. 

## Perekondi
**[[Cryptovalsa]]*
**[[Diatrype]]*
**[[Diatrypella]]*
**[[Eutypa]]*
**[[Eutypella]]*
**[[Libertella]]*

## Välislingid
*
MTÜ Rääma Noorte Ühing Noorus

**MTÜ Rääma Noorte Ühing Noorus** (edaspidi **Nooruse Selts)** on vabatahtlik mittetulundusühing, mis ühendab kultuuri- ja kogukonnakeskuses Nooruse Maja tegutsevaid mittetulundusühinguid, seltse, klubisid ja huvialaringe. Seltsi põhiülesandeks on tegevuse korraldamine Nooruse Majas ja ruumide haldamine koostöös Pärnu Linnavalitsusega. 

Rääma Noorte Ühing Noorus asutati Pärnus 14. oktoobril 1923. Ühingu esimeheks sai Johann Enno ning esimesse juhatusse kuulusid Karl Blumenfeldt (Tali), Juhan Jaanson, Ilmar Blumenfeldt (Lume), Leonid Blumenfeldt ja Richard Juhanson (Saunpere).  

Ühingu eesmärgiks oli pakkuda Rääma linnaosa noortele harivaid ja sportlikke tegevusi vaba aja veetmiseks. 1933. aastal ostis ühing maja aadressil Roheline 1b ning samale krundile ehitati paari aastaga vabatahtlike ja toetajate abiga seltsimaja.1940. aastani toimus majas aktiivne seltsielu: tegutsesid lauluansamblid, muusika- ja spordiringid, näiteringis lavastati näidendeid. Töötas raamatukogu, korraldati harivaid loenguid, kursuseid, kontserte ja peoõhtuid.  

Nooruse ühing likvideeriti 21. septembril 1940. Kultuuri- ja seltsitegevus jätkus ühingu ehitatud majas ka nõukogude perioodil, kui hoone kandis Rääma rahvamaja, Pärnu II kultuurimaja, Pärnu rajooni kultuurimaja, Siimani maja ja alates 1999. aastast Nooruse Maja nime. MTÜ Rääma Noorte Ühing Noorus taasasutati 4. mail 1998 koostöös Pärnu linnaga Nooruse Maja haldamiseks. 

Selts koordineerib Pärnu Rahvaülikooli, laste ja täiskasvanute huviringide tegevust ning täiendõpet. Korraldatakse vabaõhu- ja kultuuriüritusi, konverentse, seminare, nõupidamisi, näitusi, koolitusi jne. Üks olulisi ettevõtmisi on alates 2017. aastast toimuv kogukonnaüritus Rääma Rahva Oma Päev.
Pärnu Rahvaülikool

**Pärnu Rahvaülikool** on vabahariduslikku ja tööalast täiendõpet andev täiskasvanute koolituskeskus. Õppetöö toimub Nooruse Majas aadressil Roheline 1b. 

Rahvaülikooli peab MTÜ Rääma Noorte Ühing Noorus ja koolitusjuht on Helen Muru.

Pärnu Rahvaülikool on loodud 2004. aasta kevadel Nooruse Majas tegutsevate seltside initsiatiivil. Idee pärines Soomes ja Rootsis tegutsevatest rahvaülikoolidest.  

Õppetöö toimub järgmistes valdkondades: 
* arvutiõpe,
* isikuareng,
* keeleõpe,
* kujutav kunst ja kunstiteadus,
* käsitöö,
* aiandus,
* juhtimine ja haldus.
 
Koolitustel võivad osaleda kõik täiskasvanuid sõltumata vanusest ja haridustasemest.
2023/2024. õppeaastal toimus rahvaülikoolis 30 koolitust 20 koolitaja juhendamisel ning kursustel osales 300 inimest. 
Alates 2004. aastast korraldab Pärnu Rahvaülikool käsitöö- ja kunstiõpetuse suvekursusi.

Pärnu Rahvaülikoolile on antud Euroopa täienduskoolituse kvaliteedimärk EQM, mis tõendab täiskasvanute täienduskoolituse andja kvaliteeti Euroopa kontekstis.

Pärnu Rahvaülikool kuulub alates 2011. aastast Eesti Rahvaülikoolide Liitu ning on Eesti Töötukassa koolituskaardi partner.

## Viited

## Välislingid
* Koduleht
Diatrype

***Diatrype*** on kottseente perekond. 

## Liike
**[[Diatrype bullata]]*
**[[Diatrype disciformis]]*
**[[Diatrype stigma]]*

## Välislingid
*
Alta Badia

**Alta Badia** on suusakuurort Põhja-Itaalias Dolomiitides, Val Badia (saksa keeles Hochabtei) ülaosas Lõuna-Tiroolis. See on osa Dolomiti Superski suusapiirkonnast. See kuulub Corvara, Badia ja La Vali omavalitsuste territooriumitele. Corvara keskpunktis on laiendatud ala liftiga teenindatav tipp kõrgus 2550 meetrit ja üldine vertikaalne langus 1226 meetrit. Enamiku kohalike elanike emakeel on ladiini keel.

Alta Badia on mäesuusatamise MK-võistluste hooaja regulaarne võistluspaik, kus meeste võistlused toimuvad tavaliselt detsembri keskel. Selle hiiglaslik slaalomirada, klassikaline Gran Risa (Gran Risa on maailma karikasarja suurslaalomirada Itaalias Alta Badias. Piz La Ila mäel Dolomiitides võõrustas see 1985. aastal esimest korda maailma karikasarja), on üks kõige keerulisemaid MK-etappide karusellis. 2012. aasta detsembris oli võistlustrassi vertikaalne langus 448 meetrit, alustades 1871 meetrist ja lõpetades 1423 meetri kõrgusel, La Ila (La Villa) lähedal. Võistluse võitis ameeriklane Ted Ligety, kes võitis ka kaks aastat varem.

Lähedal asuvad maailma karikasarja etappide toimumispaigad on Val Gardena läänes (üle Gardena kuru) ja Cortina d'Ampezzo (üle Valparola kuru) idas.

## Välislingid
*Koduleht
*Ski Map.org &ndash; Alta Badia
Shirley Barber

**Shirley Barber** (23. juuni 1935 – 12. detsember 2023) oli inglise lastekirjanik ja illustraator.

Shirley Barber sündis ja kasvas Guernsey saarel. 1965. aastal emigreerus Austraaliasse ja asus tööle Oxford University Press kirjastusse Melbourne'is.

Tema esimene pildiraamat ilmus 1988. aastal ja selle peategelaseks oli Jänes Marta. 

Eesti keeles on Jänes Marta sarja raamatutest ilmunud:
*"Jänes Marta ja kõik tema sõbrad. Lühijutud" (1999; tõlkija Leelo Tungal)
*"Ootamatud külalised" (2014; tõlkija Tõnis Arnover)
*"Haldjate kokk" (2014; tõlkija Tõnis Arnover)
*"Ulakad rotisellid" (2016; tõlkija Tõnis Arnover)
*"Hajameelne pardiema" (2016; tõlkija Tõnis Arnover)
*"Kuninglik seiklus" (2017; tõlkija Tõnis Arnover)

## Välislingid
*PRESS RELEASE: Shirley Barber, much-loved children’s author, dies aged 88
Zuranoloon

**Zuranoloon** on esimene suukaudselt manustatav ravim sünnitusjärgse depressiooni vastu. Zuranolooni müüakse kaubamärgi Zurzuvae all ning USA Toidu- ja Ravimiamet andis heakskiidu zuranolooni kasutamisele ravimina 2023. a augustis. Zuranolooni arendusega tegelesid farmaatsiafirmad Sage Therapeutics ja Biogen.

Zuranolooni bioloogiline toime põhineb sellel, et tegemist on nn neurosteroidiga ehk ainega, mis sarnaneb struktuurselt steroidhormoonile progesteroonile, kuid ei seostu otseselt progesterooni tuumaretseptoriga. Küll aga käituvad neurosteroidid gamma-aminovõihappe A-tüüpi retseptorite (GABAAR) agonistidena. Gamma-aminovõihape on närvisüsteemis põhiline inhibeeriv virgatsaine ning mitmed GABA<sub>A</sub>R agonistid on kasutusel nii depressantide kui antidepressantidena. Lisaks seostuvad neurosteroidid progesterooni membraansele retseptorile ja ka pregnaan-X-retseptorile, mille aktiveerumisega seostatakse neurosteroidide närvirakke kaitsvaid toimeid. Samuti on neurosteroidide kehasisesel ensümaatilisel oksüdeerimisel võimalik saada ka 5α-dihüdroprogesterooni, mis on progesteroonile sarnasema toimega (st seondub ka progesterooni tuumaretseptoriga).

Looduslike neurosteroidide (nt allopregnanolooni) sisaldus vereplasmas tõuseb raseduse käigus, kus need on olulise loote aju arenguks ning loomulikuks anesteesiaks, ning langeb raseduse järel. Allopregnanolooni taseme eriti järsk langus korreleerub sünnitusjärgse depressiooni suurenenud riskiga.

Zuranolooni kõrvaltoimete hulka kuuluvad unisus, pearinglus, väsimus ja kuseteede infektsioonid. Samuti võib zuranoloon põhjustada loote väärarengut, mistõttu zuranolooni kasutamise ajal ja ühe nädala jooksul pärast ravikuuri lõpetamist peab naine kasutama kontratseptiive.

Zuranoloon on edasiarendus varasemast veenisiseselt manustavast ravimist breksanoloonist (kaubamärk Zulresso), mis on loodusliku allopregnanolooni sünteetiline versioon ja mis sai USA Toidu- ja Ravimiameti heakskiidu 2019. aastal.

## Viited


## Vaata ka

* Hüpotalamuse-ajuripatsi-sugunäärmete telg
Hajdúhadház

**Hajdúhadház** (kuni 1870. aastani **Hadház**) on linn Ungaris Hajdú-Bihari komitaadis, Hajdúhadházi kreisi halduskeskus.

## Geograafiline asend
Hajdúhadház asub komitaadikeskusest Debrecenist ligikaudu 17 km põhjas.

## Ajalugu
Asulat on esmamainitud 1312. aastal. Hajdúhadház sai linnaõigused 1876. aastal, kuid kaotas need 1891. aastal. Teist korda oli Hajdúhadház linn aastatel 1924–1934. 1. jaanuaril 1984 ühines Hajdúhadház Téglásiga Hadháztéglási nime all. Kahe asula elanikud ei suutnud harjuda ei ühinemisega ega ka uue nimega. 1987. aastal asula sai uueks nimeks Hajdúhadháztéglás. 1. mail 1991 asulad eraldati ja mõlemale anti linnaõigused.

## Rahvastik
2022. aasta algul oli Hajdúhadházi elanikest ungarlasi 90,3%, mustlasi 7,0%, sakslasi 0,2%, rumeenlasi 0,1% ja teistest rahvustest inimesi 1,0%.

## Sõpruslinnad
* Łęczna vald, Poola

## Viited
Etteostmine

**Etteostmine** (ingl.k. *forward buying*) on materjalide ja valmistoodete soetamine enne, kui neid vajatakse nõudluse rahuldamiseks. 

Etteostmine võib toimuda erinevatel põhjustel. Hankejuhid võivad karta, et tootmiseks vajalik materjal pole tulevikus vajalikul hetkel saadaval või pole see saadaval piisavas koguses. Materjalide defitsiidi tingimustes võidakse teha tootmise vajadusest oluliselt suuremaid ostusid hetkeni, mil defitsiidiolukord lõpeb. Teiseks põhjuseks on enamasti kartus, et tulevikus materjali hind tõuseb. Ostes praegu materjale soodsa hinnaga, võidakse teenida tulevikus valmistoodetelt oluliselt suuremat kasumit. Etteostmist soodustab omakorda asjaolu, et suurtele ostupartiidele pakutakse arvestatavaid allahindlusi ja säästetakse veokulusid. 

Etteostmisega võivad kaasneda ka olulised riskid. Turul ei pruugi sündmused ja hinnad areneda eeldatud suunas. Toorainete ja materjalide hinnad võivad tõusmise asemel hoopiski langeda. Materjali suurte koguste ladustamiskulud on suured, kuna laos vajatakse palju hoiustamisruumi ja arvestatav osa ettevõtte käibevahenditest on seotud igaks juhuks etteostetud materjaliga. Võib juhtuda, et lõppkokkuvõttes on ladustamiskulu suurem, kui suurelt ostukoguselt võidetud soodsam ostuhind.

## Viited
Rosi Mittermaier

**Rosi Mittermaier** (õieti **Rosa Anna Katharina Mittermaier-Neureuther**; 5. august 1950 München – 4. jaanuar 2023 Garmisch-Partenkirchen) oli saksa mäesuusataja.

Rosi Mittermaier osales kolmedel olümpiamängudel. 17-aastaselt osales ta 1968. aasta taliolümpiamängudel Grenoble'is ja sai suurslaalomis 20. koha ja kiirlaskumises 25. koha. 

1972. aasta taliolümpiamängudel Sapporos  sai ta slaalomis 17. koha, suurslaalomis 12. koha ja kiirlaskumises 6. koha.

Kõige edukamateks kujunesid talle Innsbruckis toimunud 1976. aasta taliolümpiamängud, kus ta võitis slaalomis ja kiirlaskumises kuldmedali ja suurslaalomis hõbemedali.

Rosi Mittermaier oli abielus mäesuusataja Christian Neureutheriga. Nende poeg Felix Neureuther on samuti edukas mäesuusataja.

## Välislingid
Kistarcsa

**Kistarcsa** on linn Ungaris Pesti komitaadis Gödöllő kreisis.

## Geograafiline asend
Kistarcsa asub Budapesti kesklinnast ligi 17 km idas.

## Ajalugu
Asulat on esmamainitud 1352. aastal (*Tarcsa*). Pärast Türgi ikka lõppu oli piirkond inimtühi. 1727. aastal saabusid Kistarcsasse slovaki ümberasujad. 1882. aastal sai Kistacsa linnalähirongiühenduse Budapestiga ja algas asula kiire kasv. 1908. aastal rajati Kistarcsasse masina- ja rööpaseadmete tehas. 1928. aastal lõpetas tehas tegevuse. Tehase krunt läks siseministeeriumi käsutusse ja sinna rajati 1930. aastate algul interneerimislaager. Alates 1950. aastast oli laager Államvédelmi Hatósági (riikliku julgeolekupolitsei) käsutuses. Linnaõigused sai Kistarcsa 1. septembril 2005.

## Sõpruslinnad
* Beluša, Slovakkia
* Fantšõkovo, Ukraina
* Milovice, Tšehhi
* Radomyśl nad Sanemi vald, Poola
* Turia, Rumeenia

## Viited
Hanketeenuste osutaja

**Hanketeenuste osutaja** (ingl.k. *procurement service provider; PSP*) on kolmanda osapoole organisatsioon, keda kasutatakse täiendavalt ettevõtte hanke- ja ostutegevuse toetamiseks. 

Hanketeenuste osutajal on olemas kvalifitseeritud personal, kes toetab ja abistab kliente hanke- ja ostutoimingute läbiviimisel. Peamisteks valdkondadeks ja tegevusteks on strateegiline hange, suuremahuliste hangete läbiviimine, läbirääkimised tarnijatega, tarnijate hindamine, e-hanke teenuste osutamine, parimate praktikate juurutamine ja järjest enam ka ostutegevuse toetamine ning haldamine. Teenuse ostmisega püütakse tõhustada ettevõtte hanke- ja ostutegevust ning suurendada ettevõtte väärtust selle omanike silmis.

Hanke- ja ostutegevuse toetamist ning juhtimist ei tohiks osta allhankijalt eesmärgiga saada kiiresti lühiajalist kasu. Koostöömudeli kohaselt võib osutatavate hanketeenuste eest makstav tasu sõltuda materjalikulude kokkuhoiust, ostueelarves saavutatud kokkuhoiust, hanke- ja ostukulude kokkuhoiust, tarnekindluse paranemisest jms. See julgustab teenusepakkujat säästma hanke- ja ostutegevuses rohkem pikaajaliste ja strateegiliste lahenduste arvel. Teenusepakkuja peaks tahtma panustada ettevõttesse pikema perspektiiviga, saavutamaks edu hanke- ja ostutegevuse strateegilistes valdkondades. 

## Viited
Isojärvi

**Isojärvi** on järv Soomes Kesk-Soome maakonnas.

Järv asub Kuhmoineni vallas ja väiksemas osas Jämsä vallas. Järv on osa Kymijoki vesikonnast ja suubub Päijänne järve. 

Järve ääres asub Isojärvi rahvuspark.

## Viited
Kolovesi rahvuspark

**Kolovesi rahvuspark** (soome keeles *Koloveden kansallispuisto*) on rahvuspark Soomes Lõuna-Savo maakonnas. 

Rahvuspark asutati 1990. aastal ja selle pindala on 61 km2. See kaitseb kriitilises seisundis Saimaa hülge elupaiku. Jääajast tekkinud Kolovesi maastikule on tüüpilised veest kõrguvad kaljud kaljud. Piirkonnast on leitud koopamaalinguid. 

## Viited